এচাম অসাধু চক্ৰই অসমৰ বনাঞ্চলসমূহৰ গছ-বন কাটি সংকুচিত কৰি অহাৰ উপৰি বনাঞ্চলসমূহৰ জীৱ-জন্তুকো হত্যা কৰি নাইকিয়া কৰাৰ সমান্তৰালভাৱে দেওবাৰে নগাঁও জিলাৰ লাওখোৱা অভয়াৰণ্যখনৰ জলাশয়সমূহত থকা মাছবোৰক বিহ ঢালি মাৰি পেলোৱা কাৰ্যই সমগ্ৰ নগাঁও জিলাতে চাঞ্চল্যৰ সৃষ্টি কৰিছে।
উল্লেখ্য যে, এচাম অসাধু চক্ৰই লাওখোৱা অভয়াৰণ্যৰ জলাশয়ত বিষাক্ত দ্ৰব্য ঢলাৰ ফলত হাজাৰ হাজাৰ মৃত মাছ উপঙিছে। আনকি ই জলাশয়টোত পানী খাবলৈ অহা বিভিন্ন পশু-পক্ষীৰ জীৱনলৈ ভাবুকি কঢ়িয়াই আনিছে।
ইতিমধ্যে বন বিভাগৰ লোকে তদন্ত আৰম্ভ কৰি আশিকুৰ ৰহমান আৰ খুৰশেদ আলী নামৰ দুজনক আটক কৰিছে। তাৎপৰ্যপূৰ্ণ বিষয় যে, অভয়াৰণ্যখনত দীৰ্ঘদিন ধৰি এচাম অসাধু চক্ৰই অৱৈধভাৱে মাছ ধৰাৰ লগতে বিভিন্ন পশু পক্ষী নিধন কাৰ্য চলাই আহিছে।
আনকি অভয়াৰন্যখনত গৰু-মহৰ খুঁটি স্থাপন কৰি মূল্যবান গছ কাটি নিগাজীকৈ বসবাসো কৰি আহিছে। এনে কাৰ্যত জড়িত আছে অভয়াৰন্যখনৰ একাংশ বনকৰ্মী। কিন্তু শেহতীয়াকৈ বন বিভাগৰ লোকে অসাধু লোকসকলৰ বিৰুদ্ধে ঘনাই অভিযান চলাই ৰখাত ক্ষুন্ন হৈ পৰিছে অসাধু চক্ৰটো। সেয়ে এই অসাধু চক্ৰই বিহ ঢালি অভয়াৰন্যখনৰ জলাশয়ৰ মাছ নিধন কাৰ্য অব্যাহত ৰাখিছে।
আনহাতে, সময় থাকোতেই যদি অসাধু চক্ৰৰ বিৰুদ্ধে বন বিভাগে কঠোৰ পদক্ষেপ গ্ৰহণ নকৰে তেন্তে অচিৰেই অসমৰ মানচিত্ৰৰ পৰাই লাওখোৱা অভয়াৰণ্যখনৰ অস্তিত্ব নাইকিয়া হৈ পৰিব বুলিও জিলাখনৰ সচেতন মহলে মতপোষণ কৰিছে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
